CELEX: 31981R3699
Language: el
Date: 1981-12-23 00:00:00
Title: Κανονισμός (EOK) αριθ. 3699/81 τής Επιτροπής τής 23ης Δεκεμβρίου 1981 περί παρεκκλίσεως τού κανονισμού (EOK) αριθ. 1204/72 περί λεπτομερειών εφαρμογής τού καθεστώτος ενισχύσεως γιά τούς ελαιούχους σπόρους

Avis juridique important

|

31981R3699

Κανονισμός (EOK) αριθ. 3699/81 τής Επιτροπής τής 23ης Δεκεμβρίου 1981 περί παρεκκλίσεως τού κανονισμού (EOK) αριθ. 1204/72 περί λεπτομερειών εφαρμογής τού καθεστώτος ενισχύσεως γιά τούς ελαιούχους σπόρους  

Επίσημη Εφημερίδα αριθ. L 369 της 24/12/1981 σ. 0032

***** ΚΑΝΟΝΙΣΜΟΣ (ΕΟΚ) αριθ. 3699/81 ΤΗΣ ΕΠΙΤΡΟΠΗΣ  της 23ης Δεκεμβρίου 1981  περί παρεκκλίσεως του κανονισμού (ΕΟΚ) αριθ. 1204/72 περί λεπτομερειών εφαρμογής του καθεστώτος ενισχύσεως για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 3454/80 (2), και ιδίως το άρθρο 27 παράγραφος 5,  Εκτιμώντας:  ότι το άρθρο 10 παράγραφος 1 του κανονισμού (ΕΟΚ) αριθ. 1204/72 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3325/81 (4) προβλέπει ότι, εκτός της περιπτώσεως ανωτέρας βίας, το μέρος ID του πιστοποιητικού υποχρεώνει τη μεταποίηση της πιστοποιουμένης ποσότητος εντός προθεσμίας 270 ημερών από της ημερομηνίας παραδόσεώς τους· ότι σε κανονική κατάσταση της αγοράς αποδεικνύεται ότι η προθεσμία αυτή δεν χρησιμοποιείται στο σύνολό της· ότι επιπλέον η προθεσμία αυτή μπορεί να διευκολύνει σε ορισμένες περιπτώσεις ενέργειες κερδοσκοπικού χαρακτήρα· ότι για να ακολουθηθούν οι πρακτικές που έχουν υιοθετηθεί από τις βιομηχανίες όσον αφορά τη προθεσμία μεταξύ της θέσεως υπό έλεγχο και της εκθλίψεως των σπόρων, είναι σκόπιμο να γίνει η προθεσμία αυτή 60 ημέρες· ότι μία τέτοια μείωση της προθεσμίας αυτής επιτρέπει επίσης στους οργανισμούς τους επιφορτισμένους με τον έλεγχο να επιταχύνουν ορισμένες εργασίες ελέγχου·  ότι πρέπει να περιοριστεί η εφαρμογή του προαναφερομένου μέτρου στη περίοδο που επιτρέπει να εκτιμηθεί η αποτελεσματικότητα·  ότι η Επιτροπή Διαχειρίσεως Λιπαρών Ουσιών δεν διατύπωσε γνώμη στην προθεσμία που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση του άρθρου 10 παράγραφος 1 του κανονισμού (ΕΟΚ) αριθ. 1204/72 για τους σπόρους που τίθενται υπό έλεγχο στο ελαιουργείο μεταξύ της 1ης Ιανουαρίου και 30ής Ιουνίου 1982, εκτός περιπτώσως ανωτέρας βίας, το μέρος ID του πιστοποιητικού υποχρεώνει τη μεταποίηση της πιστοποιουμένης ποσότητος εντός προθεσμίας 60 ημερών απότήν ημερομηνία εκδόσεώς του.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Δεκεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 360 της 31. 12. 1980, σ. 16.  (3) ΕΕ αριθ. L 133 της 10. 6. 1972, σ. 1.  (4) ΕΕ αριθ. L 334 της 21. 11. 1981, σ. 30.